
DĖL VALSTYBINĖS MOKESČIŲ INSPEKCIJOS  PRIE LIETUVOS RESPUBLIKOS FINANSŲ MINISTERIJOS VIRŠININKO ĮSAKYMO „DĖL ATSISKAITYMŲ UŽ PREKES IR PASLAUGAS DUOMENŲ TEIKIMO VALSTYBINEI MOKESČIŲ INSPEKCIJAI TAISYKLIŲ PATVIRTINIMO“ PAKARTOTINIO DERINIMO TAIS[footnoteRef:1] [1: Lietuvos Respublikos Seimo kanceliarijos teisės aktų informacinė sistema.] 	


Vadovaujantis Įstatymo[footnoteRef:2] 3 straipsnio 2 dalimi, pagal kurią „centrinis mokesčių administratorius iki 2022 m. lapkričio 1 d. priima šio įstatymo įgyvendinamuosius teisės aktus“, parengtas VMI prie FM[footnoteRef:3] viršininko įsakymo „Dėl Atsiskaitymų už prekes ir paslaugas duomenų teikimo Valstybinei mokesčių inspekcijai taisyklių patvirtinimo“ projektas (toliau — Įsakymas) ir Įsakymu tvirtinamų Atsiskaitymų už prekes ir paslaugas duomenų teikimo Valstybinei mokesčių inspekcijai taisyklių projektas (toliau — Taisyklės). 
Įsakymu: 
	tvirtinamos Taisyklės ir nustatoma, kokie subjektai ir kokiais terminais turi jomis vadovautis (1 punktas ir 3.1 papunktis);
	nustatoma pareiga parengti ir ne vėliau kaip per 5 darbo dienas po Įsakymo įsigaliojimo paskelbti VMI prie FM interneto svetainėje Duomenų[footnoteRef:4] rinkmenų XML (angl. Extensible Markup Language) struktūros aprašus — XSD (angl. XML Schema Definition) (kasos aparatų, veikiančių su saugos moduliu, ir virtualios fiskalizacijos kasos aparatų) (2 punktas);
	nustatytas Įsakymo įsigaliojimas 2023 m. sausio 1 d. (3.2 papunktis).
Taisyklėse reglamentuojama Duomenų teikimo tvarka VMI prie FM. Jose nustatomas teiktinų Duomenų turinys, jų pateikimo tvarka ir terminai, taip pat nustatomos Duomenų teikimo procedūros i.EKA[footnoteRef:5] veiklos sutrikimo atveju ar Duomenų teikėjui dėl techninių sutrikimų neturint galimybės pateikti Duomenų mokesčių administratoriui, Duomenų tikslinimo atvejai ir tvarka.

Mokesčių administratorius neturi teisinio pagrindo Įsakyme numatyti kitokių Duomenų pateikimo terminų, negu yra nustatyti Įstatyme. Sąlygos, kurioms esant mokesčių administratorius spręstų dėl atsakomybės (ne) taikymo, išdėstytos šiame rašte.
Jei Įstatymo 3 straipsnio 3[footnoteRef:6] ir 4[footnoteRef:7] dalyse nurodyti mokesčių mokėtojai Valstybinei mokesčių inspekcijai Duomenis Taisyklių nustatyta tvarka pradės teikti atitinkamai vėliau nei 2023 m. sausio 1 d. ir vėliau nei 2023 m. lapkričio 1 d., tačiau iš karto, kai tik įdiegiama techninė ir programinė įranga, reikalinga Duomenims teikti, VMI prie FM kiekvienu individualiu atveju vertins aplinkybes dėl atsakomybės taikymo, t. y. atsakomybė už Duomenų nepateikimą nebus taikoma, jei Įstatymo 3 straipsnio 3 ir 4 dalyse nurodyti mokesčių mokėtojai Taisyklių nustatyta tvarka negalės pradėti teikti Duomenų Įstatymo nustatytais terminais dėl nuo jų nepriklausančių priežasčių ir bus įvykdę toliau nurodytas sąlygas: tokie mokesčių mokėtojai, dėdami visas pastangas ir veikdami sąžiningai, iki 2022 m. gruodžio 31 d. (Įstatymo 3 straipsnio 3 dalyje nurodyti mokesčių mokėtojai) arba iki 2023 m. spalio 31 d. (Įstatymo 3 straipsnio 4 dalyje nurodyti mokesčių mokėtojai) turi būti kreipęsi į sertifikuotas kasos aparatų aptarnavimo įmones dėl Aprašo[footnoteRef:8] reikalavimus atitinkančio ir į Sąrašą[footnoteRef:9] įtraukto kasos aparato modelio (toliau — Aprašo reikalavimus atitinkantis ir į Sąrašą įtrauktas kasos aparato modelis) įrengimo ir parengimo dirbti. Kasos operacijų atlikimo vietoje turės būti saugomas mokesčių mokėtojo ir sertifikuotos kasos aparatų aptarnavimo įmonės sudarytas rašytinis dokumentas (pavyzdžiui, sutartis) dėl Aprašo reikalavimus atitinkančio ir į Sąrašą įtraukto kasos aparato modelio (kuris sudarant susitarimą nebūtinai turi būti įtrauktas į Sąrašą) įrengimo ir parengimo dirbti, patvirtintas šalių parašais ir antspaudais (jei pareiga turėti antspaudą nustatyta šalies steigimo dokumentuose arba įstatymuose), kuriame turi būti nurodyta Aprašo reikalavimus atitinkančio ir į Sąrašą įtraukto kasos aparato modelio įrengimo ir parengimo dirbti numatoma data bei vieta (adresas).
Pagal šiame rašte aprašytas sąlygas, susitarimą galima sudaryti su sertifikuota kasos aparatų aptarnavimo įmone. Pagal šiuo metu galiojantį teisinį reguliavimą, kasos aparatus įrengti ir parengti darbui turi teisę tik sertifikuotos kasos aparatų aptarnavimo įmonės. VMI prie FM siekia užtikrinti, kad rinkoje naudojami kasos aparatai, kuriais fiksuojamos mažmeninės prekybos pajamos bei teisingai apskaičiuojamas pridėtinės vertės mokestis, būtų parengiami darbui tik atitinkamą kvalifikaciją turinčių specialistų. Atsižvelgiant į tai, keisti šios tvarkos neketinama.
Tačiau reaguodami į iškeltą klausimą, dėl galimybės mokesčių mokėtojams atitinkamai iki 2022 m. gruodžio 31 d. (Įstatymo 3 straipsnio 3 dalyje nurodyti mokesčių mokėtojai) arba iki 2023 m. spalio 31 d. (Įstatymo 3 straipsnio 4 dalyje nurodyti mokesčių mokėtojai) pasirašyti sutartis su sertifikuotomis kasos aparatų aptarnavimo įmonėmis dėl Aprašo reikalavimus atitinkančio ir į Sąrašą įtraukto kasos aparato modelio įrengimo ir parengimo dirbti, planuojame atitinkamomis nuostatomis papildyti Kasos aparatų, kompiuterinių kasų sistemų ir su jais susijusių įrenginių techninės priežiūros bei remonto darbų sertifikavimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2004 m. gruodžio 21 d. įsakymu Nr. VA-198 „Dėl Kasos aparatų, kompiuterinių kasų sistemų ir su jais susijusių įrenginių techninės priežiūros bei remonto darbų sertifikavimo taisyklių patvirtinimo“ (toliau — Sertifikavimo taisyklės), kurios suteiktų galimybę įmonėms, kuriančioms naujo tipo kasos aparatų modelius ir ketinančioms juos tiekti į rinką, tačiau šiam momentui dar neturinčioms Lietuvos metrologijos inspekcijos išduoto įmonės sertifikato, gauti jį (įmonės sertifikatą) dar iki konkretaus kasos aparato modelio pateikimo Lietuvos metrologijos inspekcijai ekspertizei atlikti ir šio modelio įtraukimo į Sąrašą. Sertifikavimo taisyklių projektą paskelbus TAIS derinti, bus galima jam teikti pastabas / pasiūlymus.
VMI prie FM, atsižvelgdama į tai, jog derinti teikiama pakartotinai ir visuomenė, suinteresuotos institucijos jau yra susipažinę su TAIS skelbtu Įsakymu, Taisyklėmis ir išreiškė dėl jų nuomonę, pateikė pastabas, pasiūlymus, prašo ne vėliau kaip per 5 (penkias) darbo dienas nuo šio rašto su priedais TAIS paskelbimo dienos pateikti išvadas dėl teisės akto projekto.
Įsakymą, Taisykles ir pastabų derinimo pažymą parengė i.EKA projekto paslaugų sukūrimo darbo grupė. Kontaktiniai asmenys:
VMI prie FM Teisės departamento Mokesčių administravimo ir teisės skyriaus vyriausioji specialistė Karla Gūraitė, tel. Nr. (8 45) 428 007, el. paštas karla.guraite@vmi.lt;
VMI prie FM Kontrolės departamento Verslo elektroninėje erdvėje ir elektroninėmis priemonėmis kontrolės skyriaus vyriausiasis specialistas Vaidas Navagrockis, tel. (8 5) 2192 948, el. paštas Vaidas.Navagrockis@vmi.lt.

PRIDEDAMA: 
)	Įsakymas, 1 lapas;
)	Taisyklės, 67 lapai;
)	2022 m. birželio 27 d. teisės akto projekto antikorupcinio vertinimo pažyma Nr. (14.29-20 E) 470-47, 7 lapai;
)	Pastabų derinimo pažyma, 11 lapų.



Teisės departamento direktorė	Rasa Virvilienė

